N á v r h

K o m u n i k é

	Vláda Slovenskej republiky na svojom rokovaní dňa ..................  2004 prerokovala Správu o plnení aktualizovanej Koncepcie  väzenstva v Slovenskej republike.

	Plnením zámerov a cieľov na roky 1998 – 2010, ktoré sú vytýčené v Koncepcii väzenstva v Slovenskej republike, sa slovenské väzenstvo v podstate transformuje na úroveň porovnateľnú s vyspelými európskymi krajinami.

	Predložená správa popri pozitívnom hodnotení dosiahnutých výsledkov zároveň upozornila na problémy súvisiace s postupným zvyšovaním počtu obvinených a odsúdených a na pretrvávajúce problémy s dobudovaním objektov na ubytovanie obvinených a odsúdených, ako aj s celkovým skvalitnením materiálneho zabezpečenia Zboru väzenskej a justičnej stráže.